Sestre milosrdnice
Sestre milosrdnice punim imenom Družba sestara milosrdnica sv. Vinka Paulskoga (latinski: Societas Filiarum Caritatis a S. Vincentio de Paulo, akronim: DC) su najveći ženski katolički crkveni red, čije su članice poznate po dobrotvornom radu i kao vrijedne medicinske sestre po bolnicama.

Historija 
Sestre milosrdnice osnovane su 1633. u Parizu od strane Vinceta Paulskog i plemkinje Louise Marillac. 
Ta kongregacija je bila radikalna novotarija za standarde 17. vijeka, kako zbog svoje organizacije - redovnice više nisu morale živjeti i boraviti isključivo po samostanima, a isto tako i zbog ciljeva djelovanja - misionarstva po najsiromašnijim zemljama svijeta, pomoći bolesnima i siromašnim.

Vincet Paulski je kao spretan organizator, po receptu iz Pariza - u svakom gradu ili zemlji u kojoj je namjeravao osnovati proviciju Sestara milosrdnica, prvo osnovao bratovštinu među bogatijim damama koje su se htjele baviti karitativnim radom i pomoći sirotinji. Iz tog nukleusa bi se kasnije razvila lokalna provincija.

Taj recept bio je dobar za početak, ali je kasnije masovni ulazak siromašnih seljačkih djevojaka i njihov rad, omogućio brzi rast kongregacije.
Zbog tog su krajem 20. vijeka - Sestre milosrdnice izrasle u najveću žensku redovničku zajednicu.

Na samom početku Sestre milosrdnice zbrinjavale su sirotinju po svojim malobrojnim samostanima i domovima. Gotovo od samog početka posvetile su se i obrazovanju siromašne djece i radu po bolnicama, koje su u to vrijeme bile nešto poput ubožnica i hospicija.
Isto tako od samog početka zbrinjavaju ranjenike na brojnim frontovima, pa su ih odmah nazvali - Frontovski  anđeli.

U januaru 2017. Sestre milosrdnice imale su 15,057 sestara koje su živjele u 1,806 misija u razbacanih u 94 zemlje.

Sestre milosrdnice po južnoslavenskim prostorima

Sestre milosrdnice djeluju u Hrvatskoj od 1845. kad je prvih šest sestara iz Tirola stiglo u Zagreb. Gotovo od samog početka od 1846. rade u prvoj ženskoj bolnici. Između 1848.-1945. u Zagrebu je djelovala njihova učiteljska škola, a od 1926. do 1945. i njihova ženska gimnazija.

Prve sestre došle su u Sloveniju u Maribor iz Graza 1843. a u Ljubljanu 1852.

Izvori

Vanjske veze 

 Službene stranice reda , , , 
 Družba sestara milosrdnica sv. Vinka Paulskoga – Zagreb 

Crkveni redovi